ส่วนที่ 1

ข้อมูลสรุปบริษัท

บริษัท ศิครินทร์ จํากัด (มหาชน) (“บริษัท”) เดิมชื่อ บริษัท สำโรงการแพทย์ จำกัด
ก่อตั้งขึ้นเมื่อวันที่

15 มีนาคม 2522 ด้วยทุนจดทะเบียนเริ่มแรกจํานวน 16 ล้านบาท
ต่อมาได้จดทะเบียนเป็นบริษัทมหาชนจำกัดโดยใช้ชื่อว่า ”บริษัท ไวตาคอร์ จำกัด (มหาชน)”
และในปี 2535 ได้เปลี่ยนชื่อเป็น “บริษัท ศิครินทร์ จำกัด (มหาชน)” ด้วยทุนจดทะเบียน 1,400
ล้านบาท และมีทุนจดทะเบียนเรียกชำระแล้ว 1,000 ล้านบาท มูลค่าหุ้นละ 10 บาท
ภายใต้ชื่อย่อหลักทรัพย์ ”SKR” บริษัท ฯ มีโรงพยาบาลภายใต้การดําเนินงาน 2 แห่ง คือ

  [] โรงพยาบาลศิครินทร์ ตั้งอยู่เลขที่ 4/29 หมู่ที่ 10 ถนนศรีนครินทร์ แขวงบางนา เขตบางนา
  จังหวัด

กรุงเทพมหานคร 10260 ประกอบด้วยอาคารรักษาพยาบาล 3 อาคาร โดยอาคารศิครินทร์ 1
จะเน้นบริการด้านคลินิกอายุรกรรม, ศัลยกรรมทั่วไป, ศัลยกรรมกระดูก และกุมารเวชกรรม
ส่วนอาคารศิครินทร์ 2 จะให้บริการด้านคลินิกสูติ-กรรม ผิวหนัง และศูนย์ตรวจสุขภาพครบวงจรหรือ
“Sikarin Health Center” และอาคารศิครินทร์ 3 ซึ่งเปิดให้บริการเมื่อวันที่ 16 สิงหาคม
2550 จะเป็นพื้นที่สำหรับให้บริการผู้ป่วยใช้สิทธิ์ประกันสังคม ปัจจุบันมีเตียงรองรับผู้ป่วยในทั้งสิ้น
235 เตียง และมีศักยภาพรองรับผู้ป่วยนอกได้จำนวน 2,800 คนต่อวัน

  [] โรงพยาบาลรัทรินทร์ ตั้งอยู่เลขที่ 999/23-29 ถนนสุขุมวิท บางปูใหม่ จังหวัดสมุทรปราการ
  10280

ประกอบด้วยอาคารรักษาพยาบาล 2 อาคาร มีเตียงรองรับผู้ป่วยในทั้งสิ้น 100 เตียง
และมีศักยภาพรองรับผู้ป่วยนอกได้มากกว่า 700 คนต่อวัน

ณ วันที่ 31 ธันวาคม 2550 บริษัท ฯ มีสินทรัพย์รวม 1,152.31 ล้านบาท และมีผลกำไรสุทธิปี
2550 เท่ากับ 73.65 ล้านบาท เพิ่มขึ้นจากปี 2549 คิดเป็นร้อยละ 8.18
ทั้งนี้เป็นผลมาจากการมุ่งเน้นในการสร้างการรับรู้ของผู้ใช้บริการและเผยแพร่ภาพพจน์ขององค์กรในแง่คุณภาพการให้บริการเพื่อให้ชุมชนมอบความไว้วางใจให้เราเป็นผู้ดูแลสุขภาพให้ทุกคนได้มีความรู้สึกเสมือนคนในครอบครัวเดียวกัน
ภายใต้พันธกิจและนโยบาย "ให้บริการทางการแพทย์ที่ได้มาตรฐาน ด้วยบริการที่อบอุ่นและเป็นมิตร"

ในงานให้บริการชุมชน
โรงพยาบาลศิครินทร์ได้มีส่วนร่วมในการจัดกิจกรรมการกุศลและให้การดูแลสังคมมาโดยตลอด
โดยมีวัตถุประสงค์เพื่อร่วมส่งเสริมสิ่งแวดล้อมและดูแลคุณภาพชีวิตของคนไทยให้ดีขึ้น
ผ่านโครงการผ่าตัดต้อกระจก,โครงการให้ความช่วยเหลือด้านทุนการศึกษา (Lucky All
Month),โครงการอนุรักษ์พันธุ์เต่าทะเล:ปลูกบ้านให้...ลูกเต่า เป็นต้นฯลฯ

จากความมุ่งมั่นที่จะพัฒนาคุณภาพการให้บริการทางด้านการแพทย์อย่างต่อเนื่องภายใต้จรรยาบรรณแห่งวิชาชีพ
ส่งผลให้โรงพยาบาลศิครินทร์ได้รับการรับรองระบบประกันคุณภาพโรงพยาบาล (HA :
Hospitality Accreditation) อย่างเต็มรูปแบบในเดือนกรกฎาคมปี 2548
และโรงพยาบาลรัทรินทร์ผ่านการรับรองระบบ HA บันไดขั้นที่ 2 ในปี
2550จากสถาบันพัฒนาและรับรองคุณภาพโรงพยาบาล (The Institute of Hospital
Quality Improvement & Association (HA – Thailand))
นอกจากนี้ด้วยผลประกอบการที่ดีขึ้นและมีสถานะทางการเงินที่แข็งแกร่งอย่างต่อเนื่องตลอดระยะเวลา
5 ปี ทำให้บริษัทฯ ได้รับการจัดอันดับให้เป็น 1 ใน 200 บริษัทที่ดีที่สุดในเอเชียแปซิฟิคประจำปี
2549 และเข้ารับรางวัล ”Best Under a Billion” จากนิตยสาร Forbes ประเทศสิงคโปร์
ในกลุ่มธุรกิจที่มีรายได้ไม่เกินหนึ่งพันล้านดอลล่าร์สหรัฐ ฯ และเป็น 1 ใน 11
บริษัทของไทยที่ได้รับการคัดเลือก เมื่อวันที่ 29 พฤศจิกายน 2549 ที่ผ่านมา

       สำหรับในปี 2551 นี้
นอกจากการรักษาระดับมาตรฐานคุณภาพในการให้บริการทางการแพทย์ตามแนวทางของสถาบันพัฒนาและรับรองคุณภาพโรงพยาบาล
(พรพ.-Hospital Accreditation:HA) นั้น บริษัท ฯ
ยังมีเป้าหมายสำคัญในการพัฒนาคุณภาพของโรงพยาบาลให้มีมาตรฐานเทียบเท่าระดับสากลมากขึ้น
โดยมีนโยบายที่จะใช้เครื่องมือทางคุณภาพมาใช้เป็นมาตรฐานวัด (Benchmarking)
เพื่อใช้ในการพัฒนาอย่างต่อเนื่อง อาทิเช่น

  [] รางวัลคุณภาพแห่งชาติ (Thailand Quality Award - TQA)
  โดยมีสถาบันเพิ่มผลผลิตแห่งชาติเป็น

หน่วยงานหลักในการประสาน เพื่อเผยแพร่ สนับสนุนและผลักดันให้องค์กรต่างๆ พัฒนาขีดความ
สามารถด้านการบริหารจัดการองค์กรที่ทัดเทียมระดับมาตรฐานโลก

  [] Joint Commission International Accreditation –JCIA
  จากประเทศสหรัฐอเมริกา โดยเป็น

สถาบันรับรองคุณภาพโรงพยาบาลสากล
ซึ่งเป็นองค์กรภายใต้คณะกรรมการเฉพาะกิจเพื่อการรับรองคุณภาพสถานพยาบาล (Joint
Commission on Accreditation of Healthcare Organization - JCAHO)
โดยมีวัตถุประสงค์ที่จะพัฒนาคุณภาพสถานพยาบาลต่างๆทั่วโลก
ผ่านองค์กรที่ให้คำปรึกษาและให้การรับรองคุณภาพระหว่างประเทศ